Jesé Rodríguez

**Jesé Rodríguez Ruiz** (lindur më 26 shkurt 1993), njohur zakonisht si **Jesé** (Spanjisht[xeˈse], është një futbollist profesionist spanjoll i cili luan si sulmues për klubin portugez Sporting CP, në huazim nga Paris Saint-Germain.

Një produkt i akademisë së Real Madrid, ai bëri debutimin me skuadrën e parë në 2011 dhe u promovua në skuadrën e parë në sezonin 2013–14.

## Karriera me klube
### Real Madrid
#### Të rinjtë
Jesé ka lindur në Las Palmas, Ishujt Kanari, dhe u bë pjesë e sistemit të të rinjëve të Real Madrid në vitin 2007, në moshën 14 vjeç. Ai bëri debutimin e tij me skuadrën rezervë më 16 janar 2011 në Segunda División B, në një fitore 5–0 në shtëpi kundër Universidad de Las Palmas CF.

Pas sezonit 2010–11 të suksesshën me Real Madrid *Juvenil A*m ku ai shënoi 17 gola. Jesé u promovua në skuadrën e rezervave.

#### 2011–2013: Castilla dhe hyrja në ekipin e parë
Në korrik 2011, Jesé u thirr nga trajneri i skuadrë së parë José Mourinho për turin para-sezonal. Ai bëri debutimin e tij jozyrtar me skuadrën e parë në një ndeshje miqësore kundër Los Angeles Galaxy më 17 korrik, duke hyrë në fushën e lojës në minutën e 64të në vend të José Callejón.

Jesé shënoi golin e parë zyrtar me Castillan më 2 tetor 2011 kundër La Roda CF, pas një asisti të Álvaro Moratës; megjithatë ai gol ishte thjeshtë për statistikë pasi ekipi u mposht 4–2. Më 6 dhjetor, ai u thirr në ekipin e parë për ndeshjen në transfertë ndaj Ajaxit në grupin D të UEFA Ligës së Kampioneve; ai nuk u aktivizua me Realin që fitoi lehtësisht me rezultatin 3–0. Gjashtë ditë më vonë, ai ishte përfshirë sërisht në listë (e përbërë nga 17 lojtarë) për ndeshjen kundër SD Ponferradina për raundin e parë të Kupës së Mbretit. Gjatë ndeshjes, ai zëvëndësoi Cristiano Ronaldon në 15 minutat e fundit, me Realin që fitoi 2–0.

Më 24 mars 2012, Jesé bëri debutimin e tij në La Liga duke u aktivizuar në minutat e fundit të fitores 5–1 në shtëpi kundër Real Sociedad. Më pas në tetor, Mourinho vuri në dukje se Jesé ishte përdorur te Castilla në një pozicion që nuk ekziston te skuadra e parë. Dy muaj më vonë, agjenti i tij Ginés Carvajal, tha se ai do të studionte alternativa të tjera për të ardhmen e lojtarit nëse ai nuk do të thirrej rregullisht në ekipin e parë dhe nëse nuk do të merrte më shumë minutazh  për të luajtur. Në shkurt 2013, i pyetur për aktivizimin e paktët, Jesé deklaroi se ai besonte kishte bërë mirë për të merituar një mundësi, gjatë kohës kur ai u përpoq të mësonte sa më shumë nga Mourinho, një trajner i cili e rrethon veten nga lojtarë që tashmë e kishin bërë emrin e tyre. Presidenti i klubit Florentino Pérez dhe trajneri i ekipit B Alberto Toril i dolën në mbrojtje lojtarit për komentet e tij, edhe pse ky i fundit shtoi se Jesé duhet të përmbajë emocionet e tij.

Në maj 2013, presidenti i Real Madrid Florentino Pérez tha se drejtori sportiv Zinedine Zidane ishte i mendimit se Jesé nuk kishte nevojë që të huazohej. Më 2 qershor, ai shënoi një gol individual në fitoren 4–0 në shtëpi kundër AD Alcorcón – me atë gol, ai theu rekordin e më shumë golave të shënuar në një sezon me Castillan, duke kaluar atë rekord të vendosur nga Emilio Butragueño në sezonin 1983–84 me 21 gola – gjë që i solli lëvdata nga shumë njerëz; ai më vonë deklaroi se dëshironte që të qëndrote në klub. e cila u mbështet nga trajneri Toril.

#### 2013–2016: Rritja e ndikimit, dëmtimi dhe rënja
Gjatë FIFA Kupës së Botës nën-20, Jesé pranoi se ai mund të largohet nga Real Madrid, duke parë edhe mundësitë e pakta në drejtim të tij. Drejtori teknik i klubit, Miguel Pardeza, konfirmoi më 13 korrik se lojtari do të qëndronte në klub dhe do të rinovonte kontratën e tij edhe për katër vite të tjera.

Jesé bëri debutimin e tij në Ligën e Kampioneve më 2 tetor 2013, duke u aktivizuar si zëvëndësues në minutën e 81të të fitores 4–0 në Santiago Bernabeu kundër Copenhagen. Ai shënoi glin e parë zyrtar me Realin në ndeshjen e tij të parë në El Clásico më 26 tetor, duke finalizuar asistin e Ronaldos pas një kundër-sulmi në minutat e fundit të ndeshjes që u mbyll me humbje 2–1 në Camp Nou.

Më 23 nëntor 2013, Jesé hyri në fushë si zëvëndësues në pjesën e dytë kundër Almerías dhe kontriboi me dy asiste (të parët me Realin) në një fitore 5–0 në transfertë. Goli i tij i dytë erdhi në fillim të muajit të ardhshëm në fitoren 3–2 në transfertë ndaj Valencias, duke shënuar në minutat e fundit të takimit për ti dhënë Realit tre pikët. Ai vazhdoi formën e tij të mirë duke dhuruar një asist në ndeshjen e parë të *Los Blancos* pas pushimeve dimërore, në fitoren 3–0 në shtëpi kundër Celta de Vigo. Tre ditë më pas, ai shënoi golin e parë në kupë në suksesin 2–0 kundër CA Osasuna në ndeshjen e parë të raundin 16-tave, e luajtur gjithashtu në Santiago Bernabeu.

Më 28 janar 2014, në ndeshjen e kthimit të çerek-finales së kupës, Jesé luajti si titullar dhe shënoi golin e vetëm në fitoren e Realit në shtëpi kundër RCD Espanyol (rezultati i përgjithshëm 2–0). Forma e tij e mirë në ligë vazhdoi pas golave të shënuar kundër Athletic Bilbao, Villarreal CF dhe Getafe CF. Më 18 mars, vetëm dy minuta pas nisjes të ndeshjes së kthimit të raundit të 16-tave kundër FC Schalke 04, ai pësoi një dëmtim të rëndë në ligamentet e këmbës së tij të djathtë, duke bërë që ta mbyllte sezonin para kohe.

### Paris Saint-Germain
Më 8 gusht 2016, Jesé u transferua te Paris Saint-Germain në një marrëveshje pesë-vjeçare për shifër të raportuar 25 milion €. Në përfundim të sezonit 2019–20, Jesé mori një medalje të Ligue 1 për kontributin e tij te PSG-ja, ku ai luajti vetëm një minutë gjatë gjithë sezonit në një ndeshje në transfertë ndaj Metz.

## Karriera ndërkombëtare
[thumb|175px|Jesé me [Gerard Deulofeu në Kampionatin Europian nën-19.]]
Jesé ka qënë një lojtar i ekipeve spanjolle të të rinjëve, duke u aktivizuar nga kategoria nën-16 deri në kategorinë nën-21. Ai bëri debutimin e tij me ekipin nën-16 në vitin 2009 dhe me ekipin nën-17 arriti në finalen e Kampionatit Europian në vitin 2010 kundër Anglisë.

Në Kampionatin Europian nën-19 që u mbajt në Estoni, Jesé shënoi katër gola vetëm në fazën e grupeve, përfshirë një tregolësh në barazimin 3–3 kundër Portugalisë më 6 korrik. Ai shënoi golin e tij të pestë në turnament në finalen kundër Greqisë (1–0) dhe në fund u shpall golashënuesi më i mirë i turnamentit.

Jesé shënoi pesë gola me kombëtaren nën-20 në FIFA Kupën e Botës 2013 që u zhvillua në Turqi; në turnament, Spanja u eliminua në çerek–finale, kurse Jesé mori Topin e Bronztë si golashënuesi i tretë më i mirë i turnamentit. Më 6 shkurt 2014, duke qënë ende në kohë për të luajtur me ekipin kombëtar nën-21, trajneri i kombëtares së parë Vicente del Bosque zbuloi se lojtari ishte në planet e tij para Kupës së Botës 2014 në Brazil; megjithatë, në mars, dëmtimi i pësuar në ligamentet e këmbës së djathtë bënë që mundësitë e tij për të qënë në Brazil me Spanjën të zhduken. Trajneri e përshkroi këtë gjë si "një goditje".

## Stili i lojës
Jesé mund të luaj nga pozicioni i mesfushës (mbrapa sulmuesit) në pozicionin e anësorit në të dyja anët e fushës, dhe sigurisht edhe si qëndër-sulmues. Te Castilla, nën urdhërat e trajnerit Toril, ai luante si një numër fallco 9 në formacionin 4–3–3, dhe zhvendosej në të dyja anët e fushës për shkak të aftësisë së tij për të luajtur me të dyja këmbët. Pas promovimit të tij me skuadrën e parë në 2013, trajneri Carlo Ancelotti e vendosi atë në pozicionin e anësorit.

Dy nga tiparet më të jashtëzakoneshme të Jesé janë futbolli i tij i drejtpërdrejtë dhe aftësia teknike, që janë përshkruar si "fenomenale". Ai njihet për tenikën e tij dhe për aftësinë për të gjuajtur me të dyja këmbët, duke bërë që ai të krahasohet me portugezin Cristiano Ronaldo.

Vizioni i Jesés, një tipar që e ka përmirësuar që nga fillimet e tij, e lejuan atë për të zhvilluar në një lojë efektive.

## Jeta personale
Jesé ka lindur nga Pascual Rodríguez, një punonjës farmacie, dhe nga María Ruiz. Ai bë baba për herë të parë në verën e vitit 2012 në moshën 19 vjeç; gruaja e tij lindi djal dhe ai i vendosi emrin e tij Jesé; marrëdhëja me nënën e tij përfundoi shpejt pas kësaj, dhe fëmija u zhvendos me këtë të fundit.

Jesé ka një tatuazh me emrin e djalit të tij dhe datën e lindjes në krahun e tij të djathtë, dhe emrat e prindërve të tij në secilën krahë.

## Statistikat e karrierës
## Trofe 
### Klube
;Real Madrid
*UEFA Liga e Kampioneve: 2013–14
*UEFA Super Kupa: 2014
*FIFA Kupa e Botës për Klube: 2014
*La Liga: 2011–12
*Copa del Rey: 2013–14

;Real Madrid Castilla
*Segunda División B: 2011–12

### Kombëtarja
;Spanja U-17
*UEFA Kampionati Europian U–17 i Futbollit: Finalist 2010

;Spanja U-19
*UEFA Kampionati Europian U–19 i Futbollit: 2012

### Personale
*UEFA Kampionati Europian U–19 i Futbollit: Këpuca e Artë 2012
*FIFA U-20 Kupa e Botës: Kupa e Argjendë 2013

## Referime
## Lidhje të jashtme 
*Profili zyrtar te uebfaqja e Real Madrid
*Profili te BDFutbol
*Profili te UEFA.com
*Profili te Transfermarkt